Προκριματικά Παγκοσμίου Κυπέλλου Ποδοσφαίρου 2026

Tα **προκριματικά Παγκοσμίου Κυπέλλου ποδοσφαίρου 2026** θα αποφασίσουν τις 45 ομάδες που θα ενταχθούν στους διοργανωτές Καναδά, Μεξικό και Ηνωμένες Πολιτείες στο Παγκόσμιο Κύπελλο Ποδοσφαίρου 2026.

Η προκριματική φάση ξεκίνησε στις 7 Σεπτεμβρίου 2023 με τρεις αγώνες της ζώνης της CONMEBOL που διεξήχθησαν εκείνη την ημέρα. Το πρώτο γκολ της προκριματικής φάσης σημειώθηκε από τον Κολομβιανό ποδοσφαιριστή Ραφαέλ Σάντος Μπορέ εναντίον της Βενεζουέλας.

Η Ιορδανία, το Πράσινο Ακρωτήριο και το Ουζμπεκιστάν προκρίθηκαν για πρώτη φορά, ενώ το Κατάρ είχε την πρώτη του επιτυχημένη προσπάθεια πρόκρισης μετά την πρεμιέρα του στην προηγούμενη διοργάνωση ως χώρα διοργανώτρια.

## Κατανομή των προκριθέντων ομάδων ανά συνομοσπονδία
Στις 30 Μαρτίου 2017, το Γραφείο του Συμβουλίου της FIFA (που αποτελείται από τον πρόεδρο της FIFA και τους προέδρους των έξι συνομοσπονδιών) πρότεινε την κατανομή των θέσεων για το Παγκόσμιο Κύπελλο Ποδοσφαίρου 2026. Η πρόταση υποβλήθηκε για επικύρωση από το Συμβούλιο της FIFA.

Στις 9 Μαΐου 2017, δύο ημέρες πριν από το 67ο Συνέδριο της FIFA, το Συμβούλιο της ΦΙΦΑ ενέκρινε την κατανομή των θέσεων σε μια συνάντηση στη Μανάμα, στο Μπαχρέιν. Αυτή περιλαμβάνει ένα διηπειρωτικό τουρνουά μπαράζ με τη συμμετοχή έξι ομάδων, για την απόφαση των τελευταίων δύο θέσεων στο Παγκόσμιο Κύπελλο Ποδοσφαίρου.

Η επικύρωση της κατανομής των θέσεων δίνει επίσης στην OFC (Ποδοσφαιρική Συνομοσπονδία Ωκεανίας) μια εγγυημένη θέση στην τελική φάση για πρώτη φορά στην ιστορία του Παγκοσμίου Κυπέλλου Ποδοσφαίρου. Το Παγκόσμιο Κύπελλο Ποδοσφαίρου 2026 θα είναι το πρώτο τουρνουά στο οποίο όλες οι έξι συνομοσπονδίες θα έχουν τουλάχιστον μία εγγυημένη θέση.

Οι 45 θέσεις θα απονεμηθούν στις έξι συνομοσπονδίες της FIFA. Ο αριθμός των εγγεγραμμένων ομάδων και των προκριματικών θέσεων ανά συνομοσπονδία έχει ως εξής:

* **[[Ασιατική Συνομοσπονδία Ποδοσφαίρου|AFC]] (Ασία)** – 46 ομάδες – 8 ή 9 προκρίνονται
* **[[Αφρικανική Συνομοσπονδία Ποδοσφαίρου|CAF]] (Αφρική)** – 54 ομάδες – 9 ή 10 προκρίνονται
* **[[Ποδοσφαιρική Συνομοσπονδία Βόρειας, Κεντρικής Αμερικής και Καραϊβικής|CONCACAF]] (Βόρεια, Κεντρική Αμερική και Καραϊβική)** – 35 ομάδες – 6 έως 8 προκρίνονται (συμπεριλαμβανομένων του Καναδά, των Ηνωμένων Πολιτειών και του Μεξικού)
* **[[CONMEBOL]] (Νότια Αμερική)** – 10 ομάδες – 6 ή 7 προκρίνονται
* **[[Ποδοσφαιρική Συνομοσπονδία Ωκεανίας|OFC]] (Ωκεανία)** – 11 ομάδες – 1 ή 2 προκρίνονται
* **[[UEFA]] (Ευρώπη)** – 55 ομάδες – 16 προκρίνονται

## Προκριθείσες χώρες
Οι προκριθείσες ομάδες προέρχονται από ηπειρωτικές προκριματικές φάσεις (που διεξάγονται σε ομίλους ή/και με σύστημα νοκ-άουτ, με ενδεχόμενα μπαράζ). Μόνο οι ομάδες των διοργανωτριών χωρών, δηλαδή ο Καναδάς, το Μεξικό και οι Ηνωμένες Πολιτείες, εξαιρούνται από την προκριματική φάση και προκρίνονται αυτόματα.κέντρο|μικρογραφία|824x824εσ|

### Κατανομή θέσεων ανά συνομοσπονδία

Ο οριστικός αριθμός θέσεων για πέντε ζώνες (Αφρική (CAF), Βόρεια, Κεντρική Αμερική και Καραϊβική (CONCACAF), Νότια Αμερική (CONMEBOL), Ασία (AFC) και Ωκεανία (OFC)) εξαρτάται από τα αποτελέσματα των διαηπειρωτικών μπαράζ.                                                                                                                              Η: Διοργανώτρια

## Διεξαγωγή
Κάθε ποδοσφαιρική συνομοσπονδία διεξαγάγει το δικό της τουρνουά πρόκρισης.

### [[Ασιατική Συνομοσπονδία Ποδοσφαίρου]]
Ο τρόπος διεξαγωγής είναι ο εξής:

* **Πρώτος γύρος**: 20 εθνικές ομάδες (από τις θέσεις 27 έως 46) αναμετρούνται δύο φορές σε εντός και εκτός έδρας αγώνες με μία αντίπαλο. Οι δέκα νικήτριες ομάδες προκρίνονται στον δεύτερο γύρο.
* **Δεύτερος γύρος**: 36 εθνικές ομάδες (από τις θέσεις 1 έως 26 και οι 10 νικήτριες του α' γύρου) κατανέμονται σε 9 ομίλους των τεσσάρων και αναμετρώνται σε εντός και εκτός έδρας αγώνες αναμεταξύ τους. Οι 18 πρώτες προκρίνονται στον τρίτο γύρο.
* **Τρίτος γύρος**: Οι 18 εθνικές ομάδες κατανέμονται σε 3 ομίλους των έξι και αναμετρώνται σε εντός και εκτός έδρας αγώνες αναμεταξύ τους. Οι δύο πρώτες του κάθε ομίλου προκρίνονται στο Παγκόσμιο Κύπελλο, ενώ οι 6 ομάδες που κατέχουν την τρίτη και τέταρτη θέση στους ομίλους προκρίνονται στον τέταρτο γύρο.
* **Τέταρτος γύρος**: Οι 6 ομάδες κατανέμονται σε 2 ομίλους των τριών και αναμετρώνται μία φορά με τις 2 αντιπάλους τους. Οι 3 επικεφαλής των ομίλων προκρίνονται στο Παγκόσμιο Κύπελλο, ενώ οι 4 υπόλοιπες προκρίνονται στον πέμπτο γύρο.

* **Πέμπτος γύρος**: Οι 4 ομάδες κατανέμονται σε 2 ζευγάρια και αναμετρώνται σε εντός και εκτός έδρας αγώνες. Οι 2 νικήτριες προκρίνονται στα διηπειρωτικά μπαράζ.

### [[Αφρικανική Συνομοσπονδία Ποδοσφαίρου]]
Ο τρόπος διεηαγωγής είναι ο εξής:

* **Πρώτος γύρος**: 54 εθνικές ομάδες κατανέμονται σε 9 ομίλους των έξι και αναμετρώνται σε εντός και εκτός έδρας αγώνες αναμεταξύ τους. Οι 9 επικεφαλής των ομίλων προκρίνονται στο Παγκόσμιο Κύπελλο.
* **Δεύτερος γύρος**: Οι 4 καλύτερες δεύτερες ομάδες προκρίνονται στα διηπειρωτικά μπαράζ.

### [[Ποδοσφαιρική Συνομοσπονδία Βόρειας, Κεντρικής Αμερικής και Καραϊβικής]]
Ο τρόπος διεξαγωγής είναι ο εξής:

* **Πρώτος γύρος**: 4 εθνικές ομάδες (από τις θέσεις 29 έως 32) κατανέμονται σε 2 ζευγάρια και αναμετρώνται σε εντός και εκτός έδρας αγώνες. Οι 2 νικήτριες προκρίνονται στον δεύτερο γύρο.
* **Δεύτερος γύρος**: 30 εθνικές ομάδες (από τις θέσεις 1 έως 28 και οι 2 νικήτριες του α' γύρου) κατανέμονται σε 6 ομίλους των πέντε και αναμετρώνται σε  2 εντός και 2 εκτός έδρας αγώνες. Οι 12 πρώτες προκρίνονται στον τρίτο γύρο.
* **Τρίτος γύρος**: Οι 12 ομάδες κατανέμονται σε 3 ομίλους των τεσσάρων και αναμετρώνται σε εντός και εκτός έδρας αγώνες αναμεταξύ τους. Οι 3 επικεφαλής των ομίλων προκρίνονται στο Παγκόσμιο Κύπελλο, ενώ οι 2 καλύτερες από τις 3 δεύτερες ομάδες προκρίνονται στα διηπειρωτικά μπαράζ.

### [[Ποδοσφαιρική Συνομοσπονδία Νοτίου Αμερικής]]
Ο τρόπος διεξαγωγής είναι ο εξής: 

Οι  10 εθνικές ομάδες της συνομοσπονδίας αναμετρώνται σε εντός και εκτός έδρας αγώνες αναμεταξύ τους. Οι 6 πρώτες προκρίνονται στο Παγκόσμιο Κύπελλο, ενώ οι ομάδες από τις θέσεις 7 έως 8 προκρίνονται στα διηπειρωτικά μπαράζ.

## Δείτε επίσης
* Παγκόσμιο Κύπελλο Ποδοσφαίρου 2026

## Υποσημειώσεις


## Παραπομπές

## Εξωτερικοί σύνδεσμοι

* Επίσημος ιστότοπος 

Κατηγορία:Διοργανώσεις FIFA